  Майя Бывальцева 19-тӥ шуркынмонлы Удмуртиын коронавирус инфекциен черлан 151 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 79 улӥсьёслэн зэмаз, Воткаын – 11, Глазкарын – 10, Можгаын – тямыс, Сарапулын – сизьым, Вотка ёросын – вить, Яр ёросын – ньыль, Балезино, Глаз, Каракулино, Кизнер ёросъёсын – быдэн куинь, Якшур-Бӧдья, Дэбес, Кез, Шаркан, Камбарка ёросъёсын – быдэн кык, Алнащ, Вавож, Грак, Эгра, Юкаменск ёросъёсын – быдэн одӥг. 103 адями йӧназ. Одӥг мурт улонысь кошкиз – кышномуртлы 79 арес вал Туннэ нуналлы элькунын выль коронавирус инфекциен черлан 11 сюрс 691 учыр лабораториосын зэматэмын. 9 сюрс 448 адями йӧназ, 204 мурт улонысь кошкиз. Та дыре 158 висисьёслэн тазалыксы секыт лыдъяське. Удмуртиын коронавируслы оглом 607 сюрс 741 эскеронъёс ортчытӥзы, берло нуналскын – 3 сюрс 715. Тодэ вайытом, Удмуртиын коронавирус сэрен ватсаса сюбегатонъёс кутӥзы.  Тегъёс: Тазалык Ижкар висён Удмуртия коронавирус  